โบรกฯเชียร์ “ซื้อ” PRM ชี้ไตรมาส 3/62 ฟันกำไร 300 ลบ. เคาะเป้าสูง 13.20 บ.
โบรกฯเชียร์ "ซื้อ" PRM ชี้ไตรมาส 3/62 ฟันกำไร 300 ลบ. เคาะเป้าสูง 13.20 บ.
โบรกฯเชียร์ "ซื้อ" PRM ชี้ไตรมาส 3/62 ฟันกำไร 300 ลบ. เคาะเป้าสูง 13.20 บ.
28 ส.ค. 2562

“ข่าวหุ้นธุรกิจออนไลน์” ได้ทำการสำรวจข้อมูลและบทวิเคราะห์ เกี่ยวกับหุ้น บริษัท พริมา มารีน จำกัด (มหาชน) หรือ PRM หลังวานนี้ราคาหุ้นปรับตัวขึ้นแรงมาปิดที่ระดับ … จุด
ด้านนักวิเคราะห์ บล.เมย์แบงก์ กิมเอ็ง ระบุคำแนะนำ “ซื้อ” ราคาเป้าหมาย 13.20 บาทต่อหุ้น พร้อมกันนี้คาดการณ์ว่าผลการดำเนินงานไตรมาส 3/62 จะสดใสทั้งรายได้และอัตรากำไร คาดกำไรสุทธิโต 51% จากช่วงเดียวกันของปีก่อน
โดย PRM มีโอกาสที่จะทำกำไรได้ระดับ 300 ล้านบาท ขยายตัวราว 51% เทียบกับช่วงเดียวกันของปีก่อน ซึ่งใกล้เคียงกับสถิติสูงสุดของบริษัทในไตรมาส 3/59 เนื่องจาก
(1) จะมีเรือให้บริการเพิ่มใหม่ถึง 3 ลำ เป็น 44 ลำ ได้แก่ เรือ Domestic tanker 1 ลำ และ เรือ FSU 2 ลำ ซึ่งทั้งหมดล้วนมีสัญญารองรับสร้างรายได้ทันที (2) เรือ FSU 2 ลำนี้ ให้บริการกักเก็บ และผสมน้ำมันสนับสนุนผู้ใช้น้ำมันกำมะถันต่ำตามกฎเกณฑ์ IMO2020 และให้มาร์จิ้นที่สูงต่อ PRM อีกทั้งกองเรือ FSU ก็จะมีส่วนแบ่งรายได้มากขึ้นจากไตรมาส 2/62 ที่ 33% เป็นราว 40% นั่นจะทำให้ อัตรากำไรขั้นต้นรวมจะเร่งขึ้นได้อีกจาก 31.7% ในไตรมาส 2/62 และ 29.0% ในไตรมาส 1/62 เนื่องจากเรือกลุ่มนี้ให้มาร์จิ้นสูงสุดแก่บริษัท
(3) PRM เพิ่มสัดส่วนถือหุ้นใน Big Sea อีก 10% เป็น 80% เมื่อ 13 ส.ค. ซึ่งเราคาดจะเพิ่มกำไรให้ PRM 16-20 ล้านบาทต่อปี หรือ 2% ของฐานกำไร และ (4) หน่วยธุรกิจอื่น แข็งแรง อัตราใช้เรือระดับ 90-100%
ทั้งนี้ PRM รายงานกำไรไตรมาส 2/62 ที่ดีกว่าคาด 11% โดยเฉพาะอัตรากำไรขั้นต้นที่สูงกว่าคาด 210bps ผนวกกับข้อมูลนำเสนอจากผู้บริหารข้างต้น และผลกำไรช่วงครึ่งปีแรกได้ผ่านระดับ 53% ของประมาณการของเราไปแล้ว ฝ่ายวิจัยจึงปรับประมาณการกำไรปี 2562 ขึ้น 18% เป็น 1,060 ล้านบาท ขยายตัว 49% จากปีก่อน ส่งผลให้ราคาเหมาะสมปรับขึ้น 6% เป็น 13.20 บาทต่อหุ้น
ด้านบทวิเคราะห์ บล.ทิสโก้ แนะนำ “ซื้อ” ราคาเป้าหมาย 10.80 บาทต่อหุ้น โดยมองว่าปีนี้เป็นปีที่ดีสำหรับ PRM จากการฟื้นตัวในทุกธุรกิจของบริษัท จาก 1) คาดครึ่งปีหลังจะเติบโตจากช่วงเดียวกันของปีก่อน และจากปีก่อน จากการเพิ่มกองเรือทั้งขนส่งและ FSU ในช่วงที่ผ่านมา และคาด PRM ยังเป็นหุ้นที่มีการเติบโตด้วยผลประกอบการคาดเติบโต 20% ต่อปีใน 2 ปีข้างหน้า
2) ธุรกิจเรือขนส่งในประเทศที่ยังแข็งแกร่งด้วยส่วนแบ่งตลาดอันดับ 1 และการขยายกองเรือมาที่ 32 ลำ 3) ธุรกิจเรือ FSU ยังคงความต้องการจากลูกค้าเข้ามาต่อเนื่องโดยบริษัทเพิ่มเรือมาที่ 8 ลำ (จาก 5 ลำ) ผลจาก IMO2020 4) ธุรกิจ Offshore และบริหารเรือยังคงรักษาระดับรายได้และกำไรอยู่ในระดับที่น่าพอใจ และ 5) คาดจะเห็นความร่วมมือกับพันธมิตรในธุรกิจที่เกี่ยวเนื่องมากขึ้นในธุรกิจที่เกี่ยวเนื่องดังนั้น เรายังคงแนะนำ “ซื้อ” ราคาเป้าหมาย 10.80 บาท
ด้านบล.กสิกรไทย ระบุในบทวิเคราะห์แนะนำ “ซื้อ” ราคาเป้าหมาย 10.60 บาท/หุ้น พร้อมประเมินว่า PRM มีการเพิ่มสัดส่วนการลงทุนใน Big Sea อีก 10% ทำให้มีสัดส่วนการถือครองทั้งหมดเป็น 80% และผู้บริหารคาดว่าจะมีการซื้อเรือเพิ่มอีก 4 ลำในไตรมาส 3/62
ทั้งนี้ จึงคาดว่ากำไรไตรมาส 3/2562 จะเติบโตขึ้นอย่างต่อเนื่องทั้งจากไตรมาสก่อน และช่วงเดียวกันของปีก่อน ด้วยแรงหนุนจากการขยายกิจการ FSU ที่จะสร้างส่วนแบ่งกำไรสุทธิราวๆ 10 ล้านบาทต่อลำต่อเดือน และคงคำแนะนำ “ซื้อ” ให้ราคาเป้าหมาย 10.60 บาท